
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 11
din 30 ianuarie 2014
privind organizarea Festivalului „Sighişoara Blues Festival”  2014

Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 1.233/III/20.01.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere petiţia Asociaţiei Culturale „Sighişoara Blues Hospital”, înregistrată la Consiliul Local cu nr. 78/CL/11.12.2013, prin care solicita un acord de principiu privind organizarea în parteneriat cu Municipiul Sighişoara a celei de a IX-a ediţii a Festivalului „Sighişoara Blues Hospital”, în ultimul week-end din luna martie 2014, precum şi avizul de principiu favorabil exprimat de Consiliul Local Sighişoara în şedinţa ordinară a acestuia din data de 19 decembrie 2013, privind organizarea Festivalului „Sighişoara Blues Festival” 2014;

Văzând petiţia Asociaţiei Culturale „Sighişoara Blues Hospital”, înregistrată la Consiliul Local cu nr. 3/CL/15.01.2014, prin care solicită organizarea, în parteneriat, cu Municipiul Sighişoara a celei de a IX-a ediţii a Festivalului „Sighişoara Blues Hospital”, în perioada 28-29 martie 2014, precum şi participarea cu sprijin financiar şi logistic – constând în transmiterea în folosinţă, cu titlul gratuit, a Sălii „Mihai Eminescu” şi a foaierului acesteia – la organizarea şi defăşurarea acestei manifestări culturale;

Avînd în vedere prevederile Legii nr. 273/2006 privind finanţele publice locale, cu modificările şi completările ulterioare; 

Luând în considerare faptul că Direcţia Economică din cadrul Municipiului Sighişoara a confirmat existenţa disponibilităţii bugetare, constând în suma de 44.000 lei, ce se poate acorda ca sprijin financiar pentru organizarea şi desfăşurarea acestei manifestări culturale;  

Ţinând cont de prevederile art. 124 din Legea nr. 215/2001, Legea administraţiei publice locale, republicată, cu modificările şi completările ulterioare, potrivit cărora consiliile locale pot da în folosinţă gratuită, pe termen limitat, bunuri proprietate publică sau privată persoanelor juridice fără scop lucrativ care desfăşoară o activitate de binefacere sau de utilitate publică ori servicii publice;

Văzând şi prevederile art. 874 - 875 din Legea nr. 287/2009 privind Codul civil, republicat, cu modificările şi completările ulterioare, cu referire la dreptul de folosinţă cu titlul gratuit; 

Având în vedere şi existenţa resurselor financiare la bugetul local pentru participarea, în parteneriat, la organizarea acestui eveniment;

Văzând Raportul de specialitate nr. 1.234/III/20.01.2014 al Serviciului Relaţii Publice, prin care se justifică oportunitatea organizării Festivalului „Sighişoara Blues Hopsital” 2014, în perioada 28-29 martie 2014, în parteneriat cu Asociaţia Culturală „Sighişoara Blues Hospital”, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;

În temeiul prevederilor art. 36 (2) lit. „c” şi „d”, (6) lit „a” pct. 4 şi 7  (9), art. 45 (3), art. 115 (1) lit. „b” şi a art. 124 din Legea nr. 215/2001, Legea administraţiei publice locale, republicată, cu completările şi modificările ulterioare,


H O T Ă R Ă Ş T E:
Art.1. Se aprobă organizarea Festivalului „Sighişoara Blues Festival”, în perioada 28-29 martie 2014, în parteneriat, încheiat între Municipiul Sighişoara şi Asociaţia Culturală „Sighişoara Blues Hospital”.
Art. 2. Se aprobă transmiterea în folosinţă, cu titlul gratuit, a Sălii „Mihai Eminescu” şi a foaierului acesteia către Asociaţia Culturală „Sighişoara Blues Hospital”, pe perioada desfăşurării festivalului ”Sighişoara Blues Festival” 2014.
Art. 3. Se aprobă alocarea sumei de 44.000 lei din bugetul local, pentru participarea la cheltuielile de organizare a evenimentului, suma ce se va achita în baza documentelor justificative prezentate.
Art.4. Se aprobă încheierea Acordului de parteneriat, încheiat între Municipiul Sighişoara şi Asociaţia Culturală „Sighişoara Blues Hospital”, conform Anexei nr. 1, care face parte integrantă din prezenta hotărâre.
Art.5. Se împuterniceşte Primarul Municipiului Sighişoara, Ioan-Dorin Dăneşan, cu semnarea Acordului de parteneriat, încheiat între Municipiul Sighişoara şi Asociaţia Culturală „Sighişoara Blues Hospital”, prevăzut la art.4 din prezenta hotărâre.
Art.6. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Serviciul Relaţii Publice, Direcţia Economică, Biroul Logistic şi Aprovizionare Tehnico-Materială, Biroul Achiziţii, Accesare Fonduri Europene şi Managementul Proiectelor, Compartimentul Juridic şi Asociaţia Culturală „Sighişoara Blues Hospital”.
Art.7. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,

  



Oprean Petru 

Contrasemnează/Avizat pentru legalitate

         SECRETAR,
         Anca Fleşariu

Prezenta s-a difuzat astfel:

 1 ex. dos. hotărâri;

 1 ex. dos. şedinţă;

 1 ex. Instituţia Prefectului - Judeţul Mureş;

 1 ex. Primar;

 1 ex. Viceprimar;

 1 ex. Secretar;
 1 ex. Direcţia economică;
 1 ex. Serviciul Relaţii Publice;
 1 ex. Biroul Logistic şi Aprovizionare Tehnico-Materială;
 1 ex. Biroul Achiziţii, Accesare Fonduri Europene şi Managementul Proiectelor;
 1 ex. Compartimentul Juridic;
 1 ex. Asociaţia Culturală „Sighişoara Blues Hospital”.
12 ex. 
A.F./G.V.
